Tim Cook er på besøg i København

Det er ikke hverdagskost, at CEO’en for verdens mest værdifulde firma sætter ben i Danmark. Men ikke desto mindre kunne man i går se på det sociale medie X, at Tim Cook er på besøg.

Her fik han i følge sit opslag en rundtur i Nyhavn, af YouTuberen og influenceren Rasmus Brohave.

Thank you to @rasmusbrohave for showing me around Copenhagen and its beautiful historic canal in Nyhavn! pic.twitter.com/EH6nu2aO55
— Tim Cook (@tim_cook) September 26, 2023

Turen er dog ikke lutter Nyhavns-idyl. Det overordnede formål med Europabesøget skulle være den grønne omstilling, men Tim Cook har da også været forbi EU-kontorerne. Her mødtes han med EU kommisær Thierry Breton. Her skulle agendaen have været EU’s pres på Apple (og de øvrige techgiganter), Apples lukkede iMessage-platform og mon ikke der var et tillykke fra EU kommisæren med iPhone 15, som nu er udstyret med USB-C. Takket være indsatsen fra netop EU.

På X kan man se, at Tim Cook de seneste dage har besøgt Spanien, Holland og Belgien. Turen skulle slutte i England fredag.

Danmark er i følge Børsen med på turen, grundet vores indsats i forhold til bæredygtighed og den grønne omstilling. Under sit besøg, som varer til og med torsdag, vil Cook præsenteres for en række projekter i den kategori.

Apple har lovet at være fuldstændigt CO2-neutrale i 2030. Noget der fik bevågenhed under præsentationen af det nye iPhone-lineup forleden.

https://www.youtube.com/watch?v=QNv9PRDIhes&t=47s&ab_channel=Apple

Se Apple gøre status overfor moder natur i filmen ovenfor

Apple vil ikke kommentere på hvor Tim Cook vil befinde sig under besøget, af sikkerhedsmæssige årsager.

Tim Cook er på besøg i København